CELEX: 62020TN0141
Language: sk
Date: 2020-02-26 00:00:00
Title: Vec T-141/20: Žaloba podaná 26. februára 2020 – Applia/Komisia

11.5.2020   
            
            
               SK
            
            
               Úradný vestník Európskej únie
            
            
               C 161/51
            
         
      Žaloba podaná 26. februára 2020 – Applia/Komisia
      (Vec T-141/20)
      (2020/C 161/64)
      Jazyk konania: angličtina
      
         Účastníci konania
      
      
         Žalobkyňa: Applia – Home Appliance Europe (Woluwe-Saint-Lambert, Belgicko) (v zastúpení: Y. Desmedt, L. Salernitano a K. Olsthoorn, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil tieto časti napadnutého aktu: (i) odsek 3 bod 2 písm. a) prílohy IX v časti, v ktorej sa stanovuje, že „deklarované hodnoty“ zodpovedajú hodnotám „uvedeným v technickej dokumentácii“; a (iii) odsek 3 bod 2 písm. b) prílohy IX;
               
            
                  —
               
               
                  zrušil tabuľku 8 týkajúcu sa „Tolerancie overovania pre namerané parametre“ prílohy IX v časti, ktorá obsahuje parametre, ktoré sú zahrnuté v prílohe VI a nie sú uvedené v prílohe V, konkrétne: „E16, E32“ a „Eaux“;
               
            
                  —
               
               
                  uložil Komisii povinnosť nahradiť trovy týchto konaní.
               
            
         Dôvody a hlavné tvrdenia
      
      Žalobkyňa sa svojím návrhom domáha zrušenia delegovaného nariadenia Komisie (EÚ) 2019/2016 (1).
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na tvrdení, že napadnutý akt porušuje články 3, 12 a 16 rámcového nariadenia (2), a že Komisia konala ultra vires, keď stanovila nekonzistentné požiadavky, pokiaľ ide o technickú dokumentáciu, ktorú musia dodávatelia vložiť do databázy, a postup overovania, ktoré sú oprávnené vykonávať orgány dohľadu nad trhom.
               
            
                  2.
               
               
                  Druhý žalobný dôvod je založený na tvrdení, že napadnutý akt porušuje zásadu právnej istoty a rovnosti zaobchádzania, pretože nestanovuje jasný a jednoznačný regulačný rámec, a dodávateľom neumožňuje určiť ich povinnosti, pokiaľ ide o údaje, ktoré sa majú uviesť v technickej dokumentácii; a uplatniteľný postup overovania pre posúdenie správnosti údajov.
               
            
         (1)  Delegované nariadenie Komisie (EÚ) 2019/2016 z 11. marca 2019, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie chladiacich spotrebičov, a ktorým sa ruší delegované nariadenie Komisie (EÚ) č. 1060/2010 (Ú. v. EÚ L 315, 2019, s. 102).
      
         (2)  Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 2017, s. 1).